J E G Y Z Ő K Ö N Y V

*KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2022. július 21-i rendkívüli nyílt üléséről***

Rendelet: 9-10/2022 (VII.22)

Határozat: 94-98/2022 (VII.21)

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2022. július 21-i rendkívüli nyílt üléséről |
| *Jelen vannak:* | Bebes István, Belencsák István, Dr. Hadnagy Ádám, Dr. Szabó Barna, Geosics László, Auer Miklós, Petrovics László, Zsebe Ferenc és Szép Dániel képviselő-testületi tagok |
| *Távol van:* | Czvitkovics Gyula, Tóth Gábor és Szlávik Csaba képviselő-testületi tagok |
| *Tanácskozási joggal meghívottak közül jelen van:* | |
|  | dr. Stepics Anita jegyző  dr. Fábián Ágnes aljegyző  Kósi Eszter Irodavezető  Körmendy-Szalai Mónika Irodavezető |

Bebes István polgármester köszönti a megjelenteket, érdeklődőket és megállapítja, hogy a Képviselő-testület az ülésen 9 fővel jelen van, az határozatképes, az ülést 8 órakor megnyitja.

Bebes István polgármester kéri, hogy szavazzanak a módosítandó napirendről.

A Képviselő-testület a javaslatot 9 igen szavazattal elfogadja, és a következő napirendet hagyja jóvá:

1. N A P I R E N D

Nyílt ülés keretében:

1. A temetőkről és a temetkezésről szóló 26/2000 (XII.21) önkormányzati rendelet módosítása

Előterjesztő: **Bebes** **István** polgármester

1. Étkezési nyersanyagnormák és térítési díjak megállapítása

Előterjesztő: **Bebes István** polgármester

1. Elővásárlási jog kapcsán nyilatkozattétel

Előterjesztő: **Bebes István** polgármester

1. Ingatlanvásárlási kérelem megtárgyalása

Előterjesztő: **Bebes István** polgármester

1. Volt GAMESZ irodák használatba adása

Előterjesztő: **Bebes István** polgármester

1. Közterület elnevezése

Előterjesztő: **Bebes István** polgármester

1. Hozzájárulás Roma Holokauszt Emlékmű elhelyezéséhez

Előterjesztő: **Bebes István** polgármester

**N A P I R E N D:**

**1./ A temetőkről és a temetkezésről szóló 26/2000 (XII.21) önkormányzati rendelet módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a legutóbbi Képviselő-testületi ülésen jelezte az indokokat, miért tartják fontosnak ezen rendeletek módosítását. A temető rendelet vonatkozásában a fogyasztóvédelem válaszára vártak, ezért került ez most a Képviselő-testület asztalára. A válasz megérkezett, a rendelet szerinti díjakat a fogyasztóvédelmi hatóság támogatja. Kéri a Testületet, döntsön a rendelet módosításról, hogy ez év szeptember 1-i hatállyal a módosítás életbe tudjon lépni.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Bebes István polgármester további kérdés és vélemény hiányában kéri a rendeleti javaslat elfogadását.

Körmend Város Önkormányzata Képviselő-testülete a javaslatot 9 igen szavazattal elfogadja, és a következő rendeletet alkotja:

**9****/2022. (VII.22.) önkormányzati rendelet**

A temetőkről és a temetkezés rendjéről szóló 26/2000.(XII.21.) önkormányzati rendelet módosítása

**2./ Étkezési nyersanyagnormák és térítési díjak megállapítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja hogy az Önkormányzat esetében a legnagyobb kiadási tételt képezi a közétkeztetés, itt nyílt ki a legnagyobb mértékben az olló az árak emelkedése okán. Rég került sor a díjak emelésére, most azonban lehetőség van a díjak emelésére. Várhatóan, ha tovább emelkednek az árak, az Önkormányzatnak is további díjemeléseket kell végrehajtania.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Bebes István polgármester további kérdés és vélemény hiányában kéri a rendeleti javaslat elfogadását.

Körmend Város Önkormányzata Képviselő-testülete a javaslatot 9 igen szavazattal elfogadja, és a következő rendeletet alkotja:

**10****/2022. (VII.22.) önkormányzati rendelet**

A térítési díjakról szóló 15/2021. (IX.3.) önkormányzati rendelet módosítása

**3./ Elővásárlási jog kapcsán nyilatkozattétel**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, a műemlék ingatlanok esetében, elővásárlási jog tekintetben az Állam az Önkormányzattal szemben az első helyen áll, majd második helyen áll az Önkormányzat. A Bajcsy-Zsilinszky utca 6-ban található lakásról van szó. Jelenleg 2 lakás és egy helyiség van önkormányzati tulajdonban ebben az épületben. Javasolja, éljenek az elővásárlási joggal, hiszen ezután csak 1 lakás marad idegen tulajdonban. Általában ezeknek a közös tulajdonoknak elég komoly hátraléka van. Hallott olyan véleményt is, hogy a múlt alkalommal nem éltek az elővásárlással, azonban annál az ingatlannál nem volt még tulajdonrésze az Önkormányzatnak. Javasolja az elővásárlási jog gyakorlását.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Geosics László képviselő-testületi tag a Városfejlesztési és Városüzemeltetési Bizottság véleményét tolmácsolva elmondja, a tetőszerkezettel kapcsolatban volt egy -két felvetés, és emiatt nem támogatja a Bizottság a határozati javaslat elfogadását.

Bebes István polgármester kéri határozati javaslat elfogadását.

Körmend Város Önkormányzata Képviselő-testülete a javaslatot 6 igen, 1 nem szavazattal, 2 tartózkodás mellett elfogadja, és a következő határozatot hozza:

**94****/2022. (VII.21.) önkormányzati határozat**

Körmend Város Önkormányzata Képviselő-testülete a körmendi 61/A/4 hrsz.-ú ingatlan értékesítése során a Zalaegerszegen, 2022. március 16-án létrejött „Adásvételi szerződés” megismerését követően úgy dönt, hogy élni kíván elővásárlási jogával.

**4./Ingatlanvásárlási kérelem megtárgyalása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy magánszemély kereste meg az Önkormányzatot, hogy az MHSZ-szel szomszédos területen szeretne egy ingatlant megvásárolni. A gond ezzel az értékesítéssel az, hogy az ingatlannal határos részen a HÉSZ utat jelöl, így eladás esetén vissza kellene szereznie azt az Önkormányzatnak, ha azt az utat megépítik. Így nem javasolja az értékesítést, nyilván azért, mert itt még feladataik lesznek az elkövetkezendő időszakban.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Geosics László képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását

Bebes István polgármester kéri határozati javaslat elfogadását.

Körmend Város Önkormányzata Képviselő-testülete a javaslatot 9 igen szavazattal elfogadja, és a következő határozatot hozza:

**95****/2022. (VII.21.) önkormányzati határozat**

Körmend Város Önkormányzata Képviselő-testülete úgy dönt, hogy a körmendi 1920 hrsz.-ú ingatlanból nem kíván ingatlanrészt értékesíteni Balogh Ferenc, Körmend, Szent Imre herceg u. 1. szám alatti lakos részére, tekintettel arra, hogy az ingatlan nyugati végén, amelyből szeretne a kérelmező területet vásárolni, a HÉSZ utat jelöl.

**5./ Volt GAMESZ irodák használatba adása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Vas Megyei Kormányhivatal kereste meg az Önkormányzatot, mert helyiség igénye van, mivel a Népegészségügyi Osztálynak jelen pillanatban nem lenne lehetősége irodákat bérelni a Bíróság épületében. A volt GAMESZ irodák jöhetnek szóba, ahol 5 irodáról és egy iratraktárról van alapvetően szó. Hasonlóképp járnának el, mint a korábbiakban, ingyenes használatot biztosítanának, azonban a rezsiköltségeket a Kormányhivatalnak kell fizetnie.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kérdés és vélemény hiányában kéri a határozati javaslat elfogadását.

Körmend Város Önkormányzata Képviselő-testülete a javaslatot 9 igen szavazattal elfogadja, és a következő határozatot hozza:

**96****/2022. (VII.21.) önkormányzati határozat**

Körmend Város Önkormányzata Képviselő-testülete hozzájárul ahhoz, hogy a Körmend, Szabadság tér 5. szám alatti ingatlanban található, összesen 5 db iroda, egy irattár és egy mosdó ingatlanrészek a Vas Megyei Kormányhivatal használatába kerüljenek, térítésmentesen azzal, hogy a helyiségekre és azok megközelítésére szolgáló folyosókra eső közüzemi költségeket teljes egészében a Vas Megyei Kormányhivatal viseli. A Képviselő-testület hozzájárul ahhoz, hogy a szóban lévő helyiségekre a Vas Megyei Kormányhivatal részére használati jog kerüljön az ingatlannyilvántartásba bejegyzésre.

**6./ Közterület elnevezése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Bástya utca egy részét képező 203/23 hrsz-ú kivett közút megjelölésű ingatlan esetében az utca elnevezése nincs feltüntetve. Értelemszerűen itt is a Bástya utca elnevezésre lenne lehetőség.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Geosics László képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 9 igen szavazattal elfogadja, és a következő határozatot hozza:

**97****/2022. (VII.21.) önkormányzati határozat**

Körmend Város Önkormányzata Képviselő-testülete úgy határoz, hogy a körmendi 203/23 hrsz.-ú közterület elnevezése Bástya utca legyen.

A Képviselő-testület felkéri a jegyzőt, hogy az elnevezést a szükséges nyilvántartásokon vezesse át

**7./ Hozzájárulás Roma Holokauszt Emlékmű elhelyezéséhez**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Roma Önkormányzat kereste meg az Önkormányzatot azzal, hogy az Alsóberki temetőben, pályázati támogatásból szeretnének egy emlékművet állítani a Roma Holokauszt áldozataira emlékezve. A kérelemmel nincs különösebben probléma, bízik abban, hogy a pályázat sikeres lesz és az emlékművet fel tudják állítani.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Geosics László képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a módosított javaslatot 9 igen szavazattal elfogadja, és a következő határozatot hozza:

**98****/2022. (VII.21.) önkormányzati határozat**

Körmend Város Önkormányzata Képviselő-testülete hozzájárul ahhoz, hogy a Körmendi Roma Nemzetiségi Önkormányzat által benyújtott nyertes pályázat szerinti roma holokauszt emlékmű a Körmend- Alsóberki temetőben, a Körmend 2138/1 helyrajzi számú területen kerüljön elhelyezésre.

További kérdés, vélemény nem hangzik el. Bebes István polgármester köszöni a kérdéseket és véleményeket, a Képviselő-testület rendkívüli nyílt ülését 8 óra 18 perckor bezárja.

K. m. f.

Bebes István dr. Stepics Anita

polgármester jegyző